ఇష్టం లేకపోతే ఉత్తరకొరియా వెళ్లిపోండి - Those not wanting divisive democracy should go to North Korea - EENADU
ఇష్టం లేకపోతే ఉత్తరకొరియా వెళ్లిపోండి
మేఘాలయ గవర్నర్‌ వివాదాస్పద ట్వీట్‌
షిల్లాంగ్‌: పౌరసత్వ సవరణ చట్టానికి వ్యతిరేకంగా ఈశాన్య రాష్ట్రాలు భగ్గుమంటున్నాయి. ఈ నేపథ్యంలో మేఘాలయ గవర్నర్‌ చేసిన ట్వీట్‌ వివాదాస్పదంగా మారింది. పౌరసత్వ చట్టాన్ని వ్యతిరేకించే వాళ్లు.. ఇక్కడ ఉండటం ఇష్టం లేకపోతే ఉత్తరకొరియా వెళ్లిపోవచ్చు అంటూ వివాదాస్పద వ్యాఖ్యలు చేశారు.
'ప్రస్తుత పరిస్థితుల్లో రెండు విషయాలను మరువకూడదు. 1. మతం పేరిట దేశం ఒకసారి విడిపోయింది. 2. ప్రజాస్వామ్యాన్ని కూడా తప్పనిసరిగా విభజించాలి. ఇది మీకు ఇష్టం లేకపోతే ఉత్తర కొరియా వెళ్లిపొండి' అంటూ గవర్నర్‌ తథాగత రాయ్‌ ట్వీట్‌ చేశారు. పౌరసత్వ చట్టాన్ని వ్యతిరేకిస్తూ నిరసనకారులు రాజ్‌భవన్‌ను ముట్టడించి ఆందోళన చేపట్టిన కొద్దిసేపటి తర్వాత గవర్నర్‌ ఈ ట్వీట్‌ చేయడం గమనార్హం. నిన్న కొంతమంది ఆందోళనకారులు రాజ్‌భవన్‌ లోపలికి వెళ్లేందుకు ప్రయత్నించడంతో పోలీసులు వారిపై భాష్పవాయువును ప్రయోగించడంతో పాటు లాఠీఛార్జి చేశారు. దీంతో పలువురికి తీవ్ర గాయాలయ్యాయి. ఈ ఘటనలో ఇద్దరు పోలీసులు గాయపడ్డారు. పౌరసత్వ సవరణ చట్టానికి మేఘాలయ గవర్నర్‌ మద్దతు ఇచ్చారు. ఈ నేపథ్యంలోనే ఆయన ఆందోళనకారులపై అసహనం వ్యక్తం చేశారు.
ishtam lekapothe uttarakoriya vellipondi - Those not wanting divisive democracy should go to North Korea - EENADU
ishtam lekapothe uttarakoriya vellipondi
meghalaya gavarnershe vivaadaaspada tweete
shillangi: pourasatva savarana chattaniki vyatirekamgaa eesaanya rashtralu bhaggumantunnayi. ee nepathyamlo meghalaya gavarnershe chesina tweete vivaadaaspadamgaa maarindi. pourasatva chattaanni vyatirekinche vaallu.. ikkada undatam ishtam lekapothe uttarakoriya vellipovacchu antuu vivaadaaspada vyaakhyalu chesaru.
'prastuta paristhitullo rendu vishayaalanu maruvakudadu. 1. matham paerita desham okasari vidipoyindi. 2. prajaaswaamyaanni kuudaa tappanisarigaa vibhajinchaali. idhi meeku ishtam lekapothe uttara koria vellipondi' antuu gavarnershe tathaagata rayi tweete chesaru. pourasatva chattaanni vyatirekistuu nirasanakaarulu rajibhavanni muttadinchi aandolana chepattina koddisepati tarvaata gavarnershe ee tweete cheyadam gamanarham. ninna kontamandi aandolanakaarulu rajibhavanka lopaliki vellenduku prayatninchadamtho poliisulu vaaripai bhaashpavaayuvunu prayoginchadamtho paatu laaticharji chesaru. deentho paluvuriki teevra gayalayyayayi. ee ghatanalo iddaru poliisulu gayapaddaru. pourasatva savarana chattaniki meghalaya gavarnershe maddatu icharu. ee nepathyamlone aayana aandolanakaarulapai asahanam vyaktam chesaru.